《题飞舄朝天卷赠赵石楼明府入觐》
明代·王弘诲

翩翩仙令似王乔，入觐当年荷圣朝。知有尚方曾赐履，想应禁苑听鸣镳。

向来一鹤名犹著，此去双凫望转遥。好学凤栖辞枳棘，还看鹏翮上扶摇。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。